Не, тако силно ја не љубим тебе
Не, тако силно ја не љубим тебе,
Није за ме сладост твојега блистања —
Ја у теби љубим своју младост мртву
И прошлост своју и дане страдања!

И каткад, када на тебе погледим
И кад пред тобом у сјећању горим,
Тајанственим сам зан’јет разговором —
Ал’ не са тобом, ја са срцем зборим!

Зборим с другаром својих младих љета!
Од тебе иштем другу слику красну,
Од живих уста — уста давно н’јема,
Од очи — огањ, штоно давно згасну!

Извор 
1896. Зора, лист за забаву, поуку и књижевност. Година прва. стр. 293.

Преводи
Михаил Љермонтов
1896.